તમે જો કદાચ તમારા વર્તમાન પ્રત્યે ખુશ ન પણ હોય, તો પણ સત્ય તો એ જ છે કે આજે તમે જે છો તેવાં હોવાનું તમે કોઈક વાર ઇચ્છતાં જ હતાં, તમે આજે જે પણ છો તેવાં તમે કોઈ વાર બનવાનું ધ્યેય રાખેલું હતું માટે તમે તેમ છો, અને આજે તમારી પાસે જે કઈ પણ છે તે તમે પહેલાં ક્યારેક ને ક્યારેક ઈચ્છેલું હતું, માંગેલું હતું માટે છે. અને, આજે તમારામાંના મોટાભાગના લોકો જેનો પણ સામનો કરી રહ્યા છે તે તમારા વિચારોનું જ પ્રત્યક્ષીકરણ છે. ભૂલી જવું બહુ સહેલું છે પણ આ એક ક્રૂર સત્ય છે. જો કોઈ આજે લોનનાં હપ્તા ભરવા માટે સંઘર્ષ કરી રહ્યું છે તો સંભવ છે કે તેઓ એવાં ઘરના માલિક બની બેઠા છે કે જે એક દિવસ તેમને મળે તેવી તેમણે ઈચ્છા રાખી હતી. કુદરતે તેમને તે ઘર આપ્યું, પરંતુ હવે તેમને લોન તો જાતે જ ભરવી પડે. કુદરત તેમને ગાડી આપી શકે છે કેમ એકવાર તેઓ તેનાં માટે ખુબ જ આવશ્યકતાથી ઈચ્છા કરતાં હતાં, પણ હવે તેમને ગાડીનો વીમો ભરવાની વ્યવસ્થા તો જાતે જ કરવી પડે. તમે કદાચ સુંદર, હોશિયાર અને પ્રેમાળ સાથીની અપેક્ષા રાખી હોય, પણ તો પછી તમારે પણ તમારા ભાગે આવતો ભાગ ભજવવો પડે કે જેથી કરીને તે પણ તમારી રાહ જોતા હોય (જો કે મોટાભાગે તે તેમની પ્રાથમિકતા ઉપર પણ આધાર રાખે છે).